מעש - לחיזוק והתחדשות השירות הציבורי בישראל

מעש היא עמותה הפועלת לחיזוק ולהתחדשות השירות הציבורי בישראל, אשר הוקמה לאחר המחאה החברתית בקיץ 2011. מעש נולדה מתוך הכרה של מייסדיה בחולשתו של השירות הציבורי בישראל, לצד זיהוי פוטנציאל שיקומו והבראתו באמצעות השתלבות דור משרתי ציבור צעיר, איכותי ומקצועי.

תחומי פעילות
העמותה פועלת לקידום ושינויי מדיניות, בניסיון להשפיע על נציגי ממשל ומקבלי החלטות לטובת הגשמת החזון והייעוד שלה. הצעה ויצירה של שיטות וכלי מדיניות כדי להכניס הון אנושי איכותי לשירות הציבורי, תוך שימוש במחקרים וממצאים, למידת ידע מן העולם, גיבוש ניירות מדיניות וחלופות מדיניות, ומיפוי עומק של חסמים.

העמותה יוצרת תשתית טכנולוגית המכוונת לקהל המתעניינים בהשתלבות בשירות הציבורי אשר מכילה כלים ומידעהמותאמים להתמודדות עם חסמי כניסה, משמשת כפלטפורמה לגיוס מאגר מועמדים מקוון לשירות הציבורי, וכתשתית להתארגנות ורישות הון אנושי איכותי.

העמותה פועלת להגברת התודעה ציבורית בדבר הצורך בהבראת השירות הציבורי, באמצעות שימוש בכלים תקשורתיים, רשתות חברתיות, שותפויות ארגוניות, הפצת מידע ו"הכשרת לבבות".

המאתר
במאי 2014 הוקם ביוזמת מעש "המאתר", מאגר מועמדים עבור השירות הציבורי, המכיל פרטי מועמדים אשר מעוניינים להעמיד את ניסיונם והשכלתם לטובת השירות הציבורי ולהשתלב במסגרתו. המאגר פותח על בסיס למידה של שיטת הגיוס המרוכז אותה חקרו במסגרת מחקר בינלאומי השוואתי שביצעו, הבוחן תפיסות חדשניות וכלי מדיניות בנושא רפורמות בניהול הון אנושי.

קישורים חיצוניים 
 

 מאגר לאיתור מועמדים מצוינים למגזר הציבורי, באתר נציבות שירות המדינה
 מחפשים עבודה בשירות הציבורי? אתר חדש יסייע למדינה למצוא אתכם, באתר כלכליסט
 המאתר // מחפשים עבודה? הנה 5,000 משרות פנויות, באתר דה מרקר
 עלה לרשת: מאגר לעובדים שמעוניינים להיכנס לשירות הציבורי, באתר אנשים ומחשבים

ארגונים חברתיים בישראל
ישראל: עמותות